Folketing
2010-12-15

Nu har vi hørt Socialdemokraternes bud på en økonomisk politik, som jo mildt sagt ikke er særlig konkret, vi har hørt SF, vi har hørt De Radikale, som så har en helt anden økonomisk politik, og vi har også hørt Enhedslisten, som har en fjerde økonomisk politik. Altså, mit parti er drevet af, at vi også har et ansvar, der rækker fremad, og der må jeg sige, at det åbenlyst er meget svært at se de fremadrettede økonomiske perspektiver hos de socialistiske partier og De Radikale. Jeg har i hvert fald svært ved at lægge det puslespil og føle mig overbevist om, at det er økonomisk ansvarligt på den lange bane. Men så kan man da sige, at man er blevet bestyrket i sin opfattelse på det punkt. Det var vigtigt for Kristendemokraterne, da vi gik ind i finanslovforhandlingerne, at vi også sikrede, at det var socialt ansvarligt.